paragraph_text: Rene se rodio u Velikoj Gorici. Glumu je diplomirao na Akademiji dramskih umjetnosti u Zagrebu, gdje je od 2003. godine docent. Od 1989. godine, član je glumačkog ansambla Zagrebačkog kazališta mladih. U svojoj karijeri osvojio je brojne nagrade i priznanja, a ima i nekoliko zapaženih filmskih uloga: kao Vlado Mirić u filmu Mirotvorac, kao Ivica Kičmanović u dramskoj seriji U registraturi i brojne druge.